200 यूनिट के लगते हैं 462 लेकिन प्रदेश सरकार ले रही 1272 रुपए
भास्कर संवाददाता| गंजबासौदा
मध्य प्रदेश विद्युत नियामक आयोग द्वारा बिजली की दरों में की गई वृद्धि का विरोध आप पार्टी ने किया है। प्रदेश व्यापी आंदोलन के तहत आप पार्टी ने विद्युत कंपनी के उप महाप्रबंधक को ज्ञापन सौंपा।
पार्टी कार्यकर्ताओं ने सावरकर चौक से जय स्तंभ तक रैली निकाली और विरोध प्रदर्शन किया। पार्टी ने कहा है कि दिल्ली में 200 यूनिट बिजली के लिए 462 रुपए लिए जाते हैं। जबकि प्रदेश में 1272 रुपए लिए जा रहे हैं। अब इसे बढ़ाकर 1400 रुपए किए जाने की तैयारी है। दिल्ली से भी तीन गुने दाम पर बिजली उपभोक्ताओं को देकर प्रदेश में लूट खसोट की जा रही है। वर्तमान में प्रदेश की वर्तमान विद्युत उत्पादन क्षमता 17500 मेगावॉट है जबकि पूर्ति 11421 मेगावॉट दर्ज की गई है। कुप्रबंधन और भ्रष्टाचार के कारण उपभोक्ताओं को लूटा जा रहा है। ज्ञापन देने वालों में संतोष श्रीवास्तव, राजेंद्रसिंह भदौरिया, राजेश तामेश्वरी, गोविंदसिंह रघुवंशी, जितेंद्र रघुवंशी, योगेश त्रिवेदी, अरविंदसिंह राणा, गुलाबसिंह कुशवाह, जितेंद्र राजपूत, हरिराम सिंह राजपूत सहित कई लोग मौजूद थे।
आप कार्यकर्ताओं ने रैली निकालकर सौंपा ज्ञापन।
hin_Deva bho_Deva hin_Deva hin_Deva hin_Deva